Uzbekistan Airways aviakompaniyasi Qozog‘istonning Olmaota va Aqto‘be shaharlariga parvozlar bekor qilinganini ma’lum qildi. «2022 yil 6 yanvarga mo‘ljallangan HY9729/9730 Nukus-Aqto‘be-Nukus va HY763/764 Toshkent-Olmaota-Toshkent yo‘nalishlari bo‘yicha aviaqatnovlari aeroportlarning texnik sabablariga ko‘ra bekor qilindi.    Ushbu yo‘nalish bo‘yicha parvozlarni amalga oshirish kunlari haqidagi ma’lumot qo‘shimcha e’lon qilinadi.    Yo‘lovchilar 6 yanvar kuni Olmaota va Aqto‘bega bekor bo‘lgan parvozlar aviachiptalarining to‘liq qiymatini chipta sotib olingan joyda qaytarib olishlari yoki boshqa sanaga bepul qayta bronlash huquqiga egadirlar.    To‘g‘ri tushunishingizga umid qilamiz», deyiladi xabarda. Oldinroq Uzbekistan Airways Aqtauga parvozlar bekor qilingani to‘g‘risida ma’lumot bergandi.